
E L Ő T E R J E S Z T É S

Sülysáp Város Önkormányzata Képviselő-testületének

2016. május  26-án tartandó munkaterv szerinti ülésére

15. napirendhez

Tárgy: Dóczi József Gábor bérleti szerződésének meghosszabbítása a Sülysáp 4073/2 hrsz.-ú ingatlanra
Tisztelt Képviselő-testület!
Dóczi József Gábor 2241 Sülysáp, Sági út 14. szám alatti lakos 2011 júniusa óta kaszálás céljára bérli a Sülysáp 4073/2 hrsz.-ú 2356 m2 nagyságú területet. Miután Dóczi József bérleti szerződése 2015. április hónapban lejárt, beadványban kérte a bérleti szerződés meghosszabbítását. Az ingatlan bérleti díjaként eddig 2.- Ft/m2/év bérleti díjat fizetett.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §. alapján a helyi önkormányzatot – törvényben meghatározott eltérésekkel – megilletik mindazok a jogok és terhelik mindazok a kötelezettségek, amelyek a tulajdonost megilletik, terhelik. A tulajdonost megillető jogok gyakorlásáról a képviselő-testület rendelkezik.
Miután Dóczi József Gábor a bérlői kötelezettségeinek mindeddig eleget tett, és a terület karbantartása-gondozása az Önkormányzat számára jelentős költséggel járna, javaslom a bérleti szerződés meghosszabbítását.

…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete az Mötv. 107. §-a, valamint a 3/2012. (II. 28.) önkormányzati rendelet alapján 

1./ az önkormányzat tulajdonában álló Sülysáp 4073/2 hrsz. alatti, 2356 m2 területű földrészletet Dóczi József Gábor 2241 Sülysáp, Sági út 14. szám alatti lakos részére további 5 évre, azaz 2021. június 30. napjáig, 2 Ft/m2/év bérleti díj ellenében, kaszálóként bérbe adja,

2./ felkéri és felhatalmazza a polgármestert a szükséges intézkedések megtételére, a szerződés aláírására.





Határidő: 2016. június 30.
Felelős: polgármester
Sülysáp, 2016. május 5.

Horinka László s.k. 

